AIRTEL
టాటాటెలీ ఎయిర్‌టెల్‌లో విలీనమా?
ముంబయి, జూలై 8: టాటాగ్రూప్‌ మొబైల్‌షేవలసంస్థ టాటా టెలీసర్వీసెస్‌(మహారాష్ట్ర)ను దేశీయ మొబైల్‌ దిగ్గజంగా భావిస్తున్న భారతి ఎయిర్‌టెల్‌లో విలీనం చేస్తు న్నదన్న వార్తలు జోరందుకున్నాయి. దీనితో టాటా టెలీ సర్వీసెస్‌ స్టాక్‌ జోరందుకుంది. ఎన్‌ఎస్‌ఇ లో ఈ కంపెనీ షేర్లు 14.4శాతం దూసుకువెళ్లి 8.35వద్ద ట్రేడింగ్‌ జరుగుతోంది. టెలికాంసేవలతో పాటు డిటిహెచ్‌ బిజినెస్‌ ను సైతం విలీనంచేసేందుక భారతీ ఎంటర్‌ప్రైజెస్‌తో టిటిఎంఎల్‌ మాతృసంస్థ టాటాగ్రూప్‌ చర్చలు నిర్వహి స్తున్నట్లు విస్తృత ప్రచారం జరుగుతోంది. మొత్తం మూడు సంస్థలను విలీనం చేయాలని భావిస్తున్నట్లు తెలుస్తోంది. ఎన్‌ఎస్‌ఇలో భారతి ఎయిర్‌టెల్‌షేర్లు 1.1శాతంపెరిగి 386 సమీపంలో ఉన్నాయి. ఇటీవల ర్యాలీబాటలో ఉన్న టాటా కమ్యూనికేషన్స్‌ ప్రస్తుతం 0.5శాతంనష్టంతో రూ.673వద్దట్రేడ్‌ అవుతోంది.